**NAGYLAK KÖZSÉG ÖNKORMÁNYZATÁNAK**

**9/2020. (VIII.05.)**

**önkormányzati rendelete**

**a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 16/2017. (XII.19.) önkormányzati rendelet**

**módosításáról**

**Záradék:**

A rendelet megalkotás napja: 2020. augusztus 4.

A rendelet kihirdetésének napja: 2020. augusztus 5.

A rendelet hatályba lépés napja: 2020. szeptember 1.

Nagylak Község Önkormányzata Polgármestereként a szociális igazgatásról és szociális ellátásokról szóló 1993. évi III. törvény 10. § (1) bekezdésében, 62. § (2) bekezdésében, 92. § (1)-(2) bekezdéseiben, 115. § (3) bekezdésében, 132. § (4) bekezdés d) pontjában kapott felhatalmazás alapján, Magyarország Alaptörvénye 32. cikk (1) a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdése 8. pontjában meghatározott feladatkörében eljárva – figyelemmel a veszélyhelyzet kihirdetéséről szóló 40/2020. (III.11.) kormányrendeletre, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére - a következőket rendelem el:

**1. §**

1. Nagylak Község Önkormányzatának a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 16/2017. (XII. 19.) számú rendelete (továbbiakban: Rendelet) 1. számú melléklete helyébe e rendelet 1. számú melléklete lép.
2. A Rendelet 2. számú melléklete helyébe e rendelet 2. számú melléklete lép.

**2. §**

Ez a rendelet 2020. szeptember 1. napján lép hatályba.

Kolozsvári Rozália dr. Szénási Hanna

polgármester jegyző

Záradék:

A rendelet hirdetőtáblán történő kifüggesztéssel 2020. augusztus 5. napján kihirdetve.

Nagylak, 2020. augusztus 5.

dr. Szénási Hanna

jegyző

*1. Melléklet a 9/2020. (VIII.05.) önkormányzati rendelethez*

**Önköltségszámítás**

**Szociális étkeztetés**

*Kiadások:*

ellátottak száma: 28 fő

Ellátotti napok: 249 nap

Adagok száma: 6.972 db

Várható összes költség: 6.135.360

Egy főre vetített önköltség: 24.640 Ft

Számított önköltség: 880 Ft/nap

*Bevételek:*

2020. évi várható normatíva: 28 fő x 65.360 Ft = 1.830.080 Ft

1 főre 1.830.080/ 28 fő/ 249 nap = 262 Ft/nap

Kedvezmény: 108 Ft/nap

**Számított intézményi térítési díj: 880 Ft – 262 Ft - 108 Ft = 510 Ft/nap**

**Házi segítségnyújtás**

*Kiadások:*

Házi segítségnyújtás – személyi gondozás: számított ellátotti létszám: 1 fő

Házi segítségnyújtás – szociális segítés: ellátottak száma: 1 fő

Gondozási órák lehetséges száma: 1 fő x 147 óra x 12 hó = 1.764 (személyi gondozás)

Ellátotti napok: : 249 fő

2020. évi várható összes költség: 2.792.000 Ft

1 gondozási órára eső önköltség: 1.583 Ft

*Bevételek:*

normatíva összege: házi segítségnyújtás – személyi gondozás: 1 fő x 330.000 Ft = 330.000 Ft

házi segítségnyújtás – szociális segítés: 1 fő x 25.000 Ft = 25.000 Ft

összesen: 355.000 Ft

330.000 Ft/1.764 óra = 187 Ft/óra

25.000 Ft/249 nap/8 óra = 13 Ft/óra

összesen: 200 Ft/óra

Kedvezmény: 548 Ft/óra

**Számított intézményi térítési díj: 1.583 Ft – 200 Ft – 548 Ft = 835 Ft/óra**

*2. Melléklet a 9/2020.(VIII.5.) önkormányzati rendelethez*

A személyes gondoskodást nyújtó szociális ellátások intézményi térítési díjai:

**1. Szociális étkeztetés:**

Ebéd saját elvitellel: 510 Ft/adag

Ebéd kiszállítással: 530 Ft/adag

*- Ebből a kiszállítás díja: 20 Ft/nap*

**2. Házi segítségnyújtás:**

Szociális segítés - gondozási díj: 835 Ft/óra

Személyi gondozás - gondozási díj: 835 Ft/óra.